  Туспуктэм: Константин Вознесенских Майя Бывальцева Удмуртарняысен Удмуртиын куазь уродмон сярысь чакланъёс уз быдэсме, егит циклон ӧз паськыта. Со сярысь улосвыл Гидрометцентрлэн пресс-службаез ивортӥз. 28-тӥ коньывуонэ интыосын, нырысь ик уйпал ёросъёсын, кот лымы кӧня ке усёз. Уйин температура -5 градусозь лэзькоз, нуназе +3 градусозь ӝутскоз. Кӧснуналэ, 29-тӥ коньывуонэ, потон уе озьы ик интыосын кот лымы кӧня ке усёз, нуназе элькунлэн бадӟым люкетаз кот лымыен суро ӧжыт зороз. Уй-нунал ӵоже -3…+2 градус возиськоз. Арнянуналэ, 30-тӥ коньывуонэ, ӵукна но нуназе лымыен суро зороз, лымшор бере зор-кот золгес усёз. Нуназе тӧл секундскын 9-14 метрозь кужмоялоз. Уйин 0 котырын, нуназе +2…+4 градус возиськоз. Нырысь-валысь чакланъёсъя, куазь уродмоз вордӥськонэ потон уе, 31-тӥ коньывуонэ. Уйин кема дыр ӵоже зол зороз, тӧласькоз. Нуназе зор калленгес луоз, пумен кот лымыен воштӥськоз. Уй-нуналскын температруа 0…+5 градус котыр луоз. Тегъёс: куазь Гидрометцентр Удмуртия  